Otto Rank

Otto Rosenfeld Rank (Viena, Austria, 1884 - New York, AEB, 1939) austriar psikiatra izan zen.

Biografia 

Filosofian doktorea, Freuden ikaslea izan zen. Vienako elkarte psikoanalitikoko idazkaria izan zen 1910-1915 urteetan, eta Internationale Zeitschrift für Psychoanalyse aldizkariaren zuzendaria izan zen, S. Ferenczi eta E. Jones-ekin batera.

Mitoak eta elezaharrak aztertu zituen ondorengo lanetan: Der Mythus von der Geburt des Helden (1909, Heroiaren jaiotzaren mitoa); eta Das Inzest-Motiv in Dichtung und Sage (1912, Intzestuaren gaia poesian eta elezaharretan). Das Trauma der Geburt und seine Bedeutung für die Psychoanalyse (1924, Jaiotzaren trauma eta Psikoanalisiarentzako garrantzia) idazlanean, jaiotzaren larritasuna Edipo konplexuaren gainetik jarri zuen, Freuden pentsaeratik aldenduta.

1924tik aurrera, Estatu Batuetan hartu zuen bizilekua, eta geroztik lan hauek idatzi zituen: Psikoanalisiaren teknikak (1926, 1929, 1931; hiru liburuki); Don Juan, bikoiztasunaren azterketa (1932); eta Artea eta artista (1932).

Erreferentziak 

Vienarrak
Austriako zientzialariak
Austriako psikiatrak
Austriako juduak
Psikoanalistak
New Yorken hildakoak